2 IMVO ZABANTSUNDU (NATIVE OPINION).

[June 3, 1885.

Iveki

Ingqakaqa isaya inoipa ngakoma Qobo- qobo.

Ipalamente yase Free State imise iqela lamadoda elobandla ukuba likangele umcimbi wokwenziwa kololiwe kwelozwe.

Kwela Bahlambeli u Sir Charles Warren ubuyile kwela Mangwato apantsi ko Khama apo ebeye kwazisa lonkosi ukuba yamnke- lelwe pantsi kwe Nkosazana.

U Van Niekerk obesakuba yinkulu ya Mabulu ase Stellaland kwela Bahlambeli ubesiswe kwi ofisi ese Ligwa, ngelatyala lake eseloko licingwa ngokubulala u Honey. Igqweta le Nkosazana lase ~ \_

ubungqina abanele labakulula

E England amatuba okuboleka imali ezi Bankini ehle ngangeponti ezimbini kwezili- kulu—into ebonisa ukuba imfazwe ayisaka- ngelwe.

Ingxoxo ebingeniswe e Palamente ngolwe-  
Si-Hlanu ngu Mr. Wood yokuba kutintelwe ngomteto imitshato yabantu abazalanayo ayivunyelwanga luninzi. Abebeyivuma 31, abayicasile yo 34.

E Palamente kweengwevu ibandla ngo- lwesi-Hlanu u Mr. Bowker wase Somerset ungenise indawo yokuba abamnyama ngapa- ndle kocalulo banyanzelwe ukuba bahambe nge pasi ebekwe isitampu esiyakuhlaulelwa ngabo. Uxaswe ngu Mr. Meurant, obesakuba yimantyi yase Bofolo. Ucaswe bukali ngu Mr. Ebden, wabongozwa ngu Mr. Schermbrucker ukuba ayekelele, kuba u Rulumeni ezakungenisa umteto omtsha wepasi

Koluqwitela beke lwako kuko kwezinye zezinqanawa zincinane ebonwe ibukuqeka itshona ; oludaba lufike nenye esand’ ukufi- ka seyilijacu. Impi eyayipakati ayisinda- nga.

Kwingxelo yake yonyaka uti u Dr. Dale izikolo ezongameleyo zi 1,049 ; intsapo enge- neyo 78,047 ; engene ngekota enye 56,296; inani elikulu ngemini zonke 45,590; elidla ngokubako 39,102.

Emgwali, e Batenjini kuvakala ukuba ezi- mvula azinanga, endaweni yazo kusuke kwa- gquba utuli. Impahla iyatshabalala ngoku- sweleka kwento eyidlayo. Nendlala ebantwini iko.

Ngo Mgqibelo ongapaya kutshate e Bayi ne nenekazi lase England u Miss Marshall, u Mr. Horace Ayliff unyana ka Mr. Jonathan Ayliff wase Rini.

Idindala abati ngu Turner lase Wynberg e Kapa liqekeze ngobusuku ivenkile ka Mr. B. Van der Riet lemnka ne £100 ebise boki- saneni yemali.

U Mr. A. W. Cole omiselwe ukuba abe yijaji ebambileyo e Rini ngendawo yoku- ngabiko ko Judge Buchanan, osinge e Eng- land, no Judge Shippard obanjwe ngumse- benzi wobu Komityi e Kapa, uyakubamba de kube lolwa 30 June.

ImikosI ya Mangesi iqalile ukupuma e Yeputa. Ibise isemantla omlambo wakwa Faro i Nile.

Onyulwe endaweni ka Hon. F. W. Duckitt  
obubileyo nobelilungu lebandla lengwevu e Palamente langasentla kwe Kapa ngu Mr. P. B. van Rhyn. Ubegqatswe no Mr. J. C. Hofmeyr.

Ziyakuvalwa izitora zase Monti ngo Mgqibelo. Lolona suku kugqitywe ukuba kukunjulwe umhla wokuzalwa kwe Nkosazana.

Ezisand’ ukufika zivela e Mampondweni zibika ukuba Umdhlangazo J. S. Faku, ulu- ngiselela ukuya e England kwakuyo lenya- nga.

Indaba zela Mangesi zifike ngomkombe oyi *Trojan,* zite-ga ngomhla 7 May, zivakalisa ukuba ngati ipike ebeliko pakati kwe Russia na Mangesi liyakupela ngapandle kwemfa- zwe. Amangesi awayekile ukuxob’ efohlela.

NGOLWESI-Tatu kufe amadoda amabini amatandatu enzakala ngokudilika kodonga luka loliwe kwibriji yase Nchanga ngase Tekwini e Natal.

U M. Lessar otunywe ngu Rulumeni wase Russia uyakudibana no Colonel Ridgway e Alghanistan ukuba bamise umda apa obupa-ntse ukwenza imfazwe.

Ezifike ngo Mvulo zivela e England ngo-cingo ziti, bekulungiselelwa e London intla nganiso enkulu yokucela u Rulumeni ukuba  
apate kwa Zulu.

U Sechele inkosi ya Bakwena no Gasi-  
tsiwa balandele a Khama ngokuzinikela pa-  
ntsi kwe Nkozazana.

Ependula umbuzo ka Mr. Frost e Palame nte, ongokuba u Rulumeni uyacingana ngo- kwaka umcancato pezu kwe Tsomo e Cala ute u Mr. Schermbrucker, umcancato lowo ungabiza £20,000, akukabiko mali ngoku yokuwuhambisa lomsebenzi.

U WasLI i Kuli esabika ukubulala kwalo umfazi walo nomsakwabo uxonywe e Tekwini e Natal ngelwesi-Tatu lweveki engapaya.

NGOLWESI-TATU, JUNE 3, 1885.

Imantyi yase Xopo ikululekile kwinkatazo ebingene kuyo ngokukaba umntu ontsundu kwabase Amelika.

U Mqikela uyivalile indlela ecanda e Ma- mpondweni eya kwizibuko lokungena ko Mzimvubu elwandle. Abelungu bevenkile kukade bemtandaza ukuba ayivule, kodwa uti ngalo lonke ixesha u Rulumeni ampangi- leyo izibuko lo Mzimvubu akasoz’ azivule indlela.

Ingesi elingu Goodwin lidliwe £25 e Ma- mpondweni ngokutengisa utywala ngapandle kwepepa lemvume.

Sibika ngosizi ukububa komfundisikazi inkosikazi ka Rev. John Wilson ose Batenjini, oku kuhle ngolwesi-Bini lwe Cawa edlu- leyo. Igama lake labantsundu ibingu “ Cawa ” ngenxa yokulunga nokuzolakwake. Kwakona umpanga womfundisikazi inkosika­zi ka Rev. F. G. G. Kayser uyabikwa uye emvuzweni wake ngo 20 May. Sikuza aba- fundisi abatwele ukubujelwa nentsapo yabo.

E-Palamente u Mr. Dyer, M.L.A., ube- ngenise indawo yokuba umfundisi apa wase Rini u Very Rev. F. H. Williams, D.D., oshu- mayela kulotyalike imi esazulwini sesitrata, ofumana £400 ngonyaka ku Rulumeni akwe- leliswe ngenxa yokuba waka watetelwa kubi ngasesimilweni. Ipalamente yalile ukuyi- ngena lonto, yati ludushe lwabafundisi ma- balugqibe ngokwabo.

NGOLWESI-Tatu kubanjwe e Kapa u Sam Wiel ofunyenwe enedayimani zokubiwa, waziba ebokisaneni yebandla labembi eliyi Anglo-African Company, Dutoitspan.

U Judge Gregorowski, wase Free State umiselwe ukuba acedulule imicimbi yomhla- ba wa Barolong obusakuba ngoka Moroka.

U Bishop wase Rini, u Right Rev; A. B. Webb, D.D., uyakumisela nxamnye kumse- benzi ka Tixo ityalike enkulu ya Mangesi ase Tshatshi ngo 7 June.

Liyenyuka ixabiso lehabile e Bofolo ngo Mgqibelo ongapaya enye ihambe kwi 5/6 ngekulu.

Umteto omtsha opambi kwe Palamente umisela ukuba elo lapesheya kwe Nciba la- hlulwe kubini ze esinye isiqingata situmele ilungu, elinye litunyelwe sesinye.

Imvula zinile e Free State, impi elimayo iyawuhambisa umsebenzi.

Umpati-mikosi wela Bahlambeli wazise ukuba makungakululwa zimbi inqwelo kwe- zo zinemikosi kwelozwe ngoku.

Inkazana engu Sarah Baliso izibulele ngo- kuzixoma kulantolongo indala ngeveki edlu- leyo. Ibifakwe ngepezolo inxilile.

Abavela pesheya kwe Nciba bati lemvula ayinanga kwela Mamfengu.

Isikolo sase Lovedale siyakuvalwa ngosuku lwe 17 June ngolwesi-Tatu.

ELIPESHEYA KWE NCIBA.

KUMHLOPE ukuba lentlangano ye Palamente ayisakupela ngapandle kokuba izimise ngokunye izinto Pesheya kwe Nciba. Iko imiteto engolaulo lwelo lapesheya kwe Nciba afuna u Rulumeni ite yamvumela i Palamente ukuba ayi-  
hambise, ekubonakalayo ukuba iya- kunga ngati iqala qalo limbi ekuse- benzeni kwayo kwelo. Kulusizi ukuba engatanga lemiteto wayivakalisa ngapambi kokuba i Palamente idibane ube ubuke wanetuba umzi lokuyiqwalasela.

Asinazwi ngomteto omtsha oqini- sela ukubandakanywa kule Koloni kwela Batembu, elakwa Gcaleka nela Mabovana, kuba ukubandaka­nywa oko besekwenzekile. Asiyisusi kodwa yona indawo yokuba abantsundu bona bebeyakukoliswa kukuba elo linikelwe kulaulo lwa Pesheya lwe Nkosazana. Kuko ngoku itemba lokuba lemihlaba iya- kulaulwa ngokwanelisayo kwayi koloni. Masiti kodwa mhlope, nga­lo lonke ixesha ayakuti amatshawe e Palamente aluqube ngabamnyama olulaulo lungu gungxuka-ndinyuke, abasoze bayeke ukulilela Inkosaza- na abantsundu. Siyayincoma kunene tina impato eyangeniswa ngu Mr. Sauer, yokumyeka apole umntu omnyama, impato esibonayo ukuba uyitabatile no Mr. De Wet, ekubo­nakalayo ukuba izakuvelisa kwabantsundu izimvo ezinjengezo zavakaliswa ngu Captain Feltman ku Mhleli wepepa lase Tekwini eliyi *Natal Mercury.* Wati umfo ka Blkitsha “ Ulaulo lwa Mangesi lu- “ngumhlobo omkulu wabantsundu. “ Seloko lwabanjalo. Kwanolu lwase “ koloni lunjalo, luyafana nolwa “ Pesheya e England. Ulaulo lwa“ se Kapa lubenze into ezinkulu “abantu. Ewe, oluka Mr. Sprigg “ lwabaduba abantu. Wafika u Mr. “ Sauer no Mr. Scanlen bayigudi- “ sa lonto.”

Kwakona umteto oqinisa isiko ngendawo ezinjengamatyala nezo- hlwayo awunakugxekwa bani. Xa siti ihambiso emiselwa nguwo nge- yayicetyiswe ngaba Picoti-masiko abantsundu, kwanele ukubonisa ukuba awungeti woyikwe bani ngo­kuti mhlaumbi ungarabaxa mhlaimbi ungabanzima.

Apo singenelwa kukungavisisi ku-maxa u Rulumeni ati, elo la pesheya kwe Nciba malilaulwe li Bandla Labamnyama, aze ati kwakona, malibe nelungelo lokutumela amadoda e Palamente. Umteto omisela Ibandla Labantsundu uti, “Ukwenza “ ituba lokuba abamnyama abamele“ elipesheya kwe Nciba babe nezwi “ empatweni yabo, ngangoko banako, makumiselwe Ibandla Labantsundu, lamadoda ayakunyulwa yimimandla equkwe lelo, eliyakuti ke elo Bandla licebise kwi Palamente yase Kapa kwimicimbi enjengamasiko amatsha nokuguqulwa kwamadala apatelele kwelo.” Izigqibo *ze* Bandla elo ziyakutunyelwa ku Mpatiswa Micimbi Yabantsundu ukuze yena azaneke pambi kwe Palamente. Amalungu elo Bandla ayakunyulwa iminyaka emibini, enyulwe zintlanganiso zabantu bezitili ngezitili zelo la pesheya kwe Nciba, wonke umntu ohlaula irafu  
yendlu uyakuba nelungelo lokunyula. Oyakongamela intlanganiso yokunyula ngu Mantyi Omkulu wesitili. Omantyi abakulu bayakuba ngamalungu e Bandla kodwa bangabi navoti entlanganisweni. Intlanganiso ze Bandla ziyakubako kanye ngonyaka. Ngxatshike. Kuko wumbi umteto oyakuhanjiswa kunye nalo wokuba abo bangasakuba nanto nonyulo lwe Bandla Labamnyama bona baya kuvulelwa ilungelo lokutumela amalungu e Palamente. Kungena apo kwezetu intloko ukupitizela. Ngati kuti ukuba Ibandla Labantsundu belimiswe lodwa yayekwa kanye yona into yokutumela  
amalungu e Palamente bekuyakulunga, nokuba mhlaimbi bekumiselwe ukutunyelwa kwamalungu e Pamente, layekwa Ibandla bekuyakuba kusekwalungile. Into esingayivisisiyo tina kukuba ezizinto zihanjiswe kunye,—okoke kodala lento asakuti ama Roma lulalo pakati kolaulo. Umcimbi otile ungaxoxwa ngokuzeleyo ngomoya osulungekileyo li Bandla Labamnyama liwugqibe apo liwugqiba kona, zeke isigqibo eso sibe ngundaba-mlonyeni kuzo zonke ingqili zabamnyama, ude wonke umzi uwamnkele, kanti ayakuti akufika e Palamente amalungu anyulwa yimpi engateni ne Bandla asuke asipendule amise nto yimbi. Ngati, lehambiso ingetandwe li Bandla eliyakusikangelasa esisenzo, njengokunyelisa igunya lalo : kwanabo balinyuleyo abasakuxola. Kwabeke kumhlope ukuba owona mhlambi uyakubamninzi ngulowo uyakusebenzana ne Bandla. Ibeke kububa kwaloke oko Ibandla, kuba kungeko madoda angakuxolelayo ukumana eshiya imisebenzi yawo esinga kwibandla elimsebenzi uyakupatwa bukepu kangako

Ukuba lamadoda alaulayo ayaqonda ukuba akungasiko lase Mangesini alilaulayo elapesheya kwe Nciba—ngokuti apate imicimbi yelo ekubeni lona lingenazwi e Palamente amiselwe yiyo—singayivisisa indawo yokuba alinike lonke ilungelo lokutumela amadoda e Palamente, kodwa mawangabazindli abamnyama ngobudenge.. Ayipikwa bani into yokuba imizi kwelipesheya kwe Nciba ayisakubehle iluqonde olulaulo lungu Gungxuka ndinyuke, londawo ayiyiqandi eyokuba ukuba bayalunikwa mabalunikwe ngokuzeleyo. Xa kutiwa abantu belipesheya kwe Nciba abakawafaneli amatiletile olulaulo sipetwe ngalo tina apa, mayitike i Palamente ibenze ikolonana ebucala, ene Ruluneli yayo nekileliki (clerk) zayo, kwanjengokuba aba Picoti babetshilo, nejaji yelo imiselwe kwanjengoko. Xa tina sivakalisa imvo zabantsundu besingaxoliswa kubuyiselwa kwi Nkosazana kunazo zonke ezizinto, njengokuba lonto seyinjengokulilela inyanga masizinyulele into elandela leyo ngokulunga. Abelungu bekoloni bayasinqwenela, batembisa ukuba bayakusipata kakuhle, make siyikangeleke into abayitetayo. Ngati abantsundu bayakuxoliswa kuba babe nezwi e Palamente ukuba oku abanakukufumana mabenziwe isitilana sabo bodwa baze basinde kumapike angapele ndawo amadoda e Palamente ngempato yabantsundu. Yena u Rulumente unga angenzela amawetu into elungileyo, kodwa, koku angxamele ukukwenza sibona tina ingxabatshitshi nokungaqondi, lemicimbike ibi-

fanele ukuxoxwa ngengqondo noco- selelo yi Palamente, kuba ayigolide yonke into ngakuba iyabengezela.

Indawo yokuba izikolo zipume ezandleni zabafundisi zipatwe liba- ndla eliyakudibanisa omantyi abafundisi izibonda, siyakolwa yiyo, besingati makwelekwe elinye iqela labantsundu abakutandayo ukuhamba kokukanya bengezibonda ko­dwa, mababe namalungu abangawatumelayo abo. Asizizo zonke izibonda ezikuxuneleyo ukuhambisela pambili.

Ezase Swazini.

Amanqaku.

Lamanqaku siwafumana kwipepa lase Dikeni i *Alice Times,* kumhlope ukuba abalwe ngomnye wabafundisi afanele ukupulapulwa kengoko:—

Kwati ngexa apa lokuqalwa kwepepa la-bantsundu lendaba *Imvo,* kwavuka kwaba-ntsundu umhlambi ofundileyo, ngabula wona, ku Maxosa na Mamfengu, owapanga ekuze-nzeni abakokeli bentlanga ezintsundu. Uti ngokwawo ngokwazana onako uyifanele lendawo, kuba abantu bakowawo ababomvu bewucingela ukuba uzizazi kuba ukangeleka ngokungati uyasiteta Isingesi, unokulesa, unokubala inteto ya Mangesi. Iqela okanye wonke lomhlanjana uyifumene imfundo kwi- zikolo zabafundisi, kwanesiseko semfundiso ye Lizwi. Benze ntoninake ngayo ? Bate bakubona ukuba bakovile ukunyuka ngeleli engabafundisi basuka bayikaba yawa, naboke bexomekekile bengasakokelwa bani. Isigidimi sa Mangesi sase Dikeni senyanga engu April siti, “ Into efunekayo kwabantsundu belilizwe ngelixesha—akukataleleki nokuba yintonina abayakubuya bayifune—yimfundiso yelizwi eyakuqeqesha izenzo nesimilo nengqondo.” Ikaba elifundileyo elintsundu aliyikatalele lemfundo inobukrestu kakulu, utike umlomo walo *Imvo* mabafundiswe inteto za Magrike na Maroma. Sitike mabayinikwe ukuba bayakuyibatalela, kodwa abo baziyo bati imfundo yezinteto ayifuneki nganto kwabantsundu. Siyakuvuya ite I Palamente yagqiba kwelokuba imali ka Rulumente ehlaulwa ngababatali be Rafu belilizwe ayisakucitelwa emfundweni engafunekiyo nenengozi.

Into yokuba kuko ikaba la Maxosa na Mamfengu eliti lifundile elizenze abakokeli bentlanga ezintsundu ekuqalweni kwe *Mvo,* nokuba elikaba likabe ileli engabafundisi elinyuka ngayo—zinto kodwa ezihamba engqondweni yombali walenteto ezingenakwenzelwa zibakala, ekungeko mntu unengqondo ungazamana nokuzikanyeza. Singa kodwa singapaula lendawo ingenteto za Magrike na Maroma ekutiwa sati mayifundiswe omnyama. Mhla sateta ngalendawo samisa inyawo kwikete elenziwa e Dikeni elisekwe pezu kwebala elimnyama, ekwatiwa komnyama lemfundiso ingenisa ulonkalo, kwabamhlope ayinjalo. Enye inteto asiyazi.

Siyambulela Umpatiswa Micimbi Ya­bantsundu ngokusitumela incwadi yomnyata engemicimbi yesebe lakwa Ru­lumeni alongameleyo yanonyaka. Siyifumana inento eninzi elungileyo, esitemba ukuba sobehle sibe netuba lokuyaneka inteto yayo pambi komzi.

Omnye wemiteto emitsha ekangelwayo yi Palamente ngowokunika igunya kwi otisi zeposi zibute izikweliti zemalana encinane. Oko kukuti u kuba u Mr. Ngavumi Ukuhlaula unetyala kwi *Mvo* e Ki­mberley e Dayimani lemali yepepa, singanika igunya kwi ofisi ye posi apa ukuba ihlanganiswe lomali ngabe ofisi yase Dayimani bayitumele kuti, ze tina sibati faze ngentwana yokubabulela ukuba be- sincedile. Mazifinyeleleke imalana zonke singade sizihlanganise ngo Rulumeni.

Oludaba silufumana kwipepa lase Ka­pa lendaba i *Cape Argus—*“Ngo 2 May, kwintlanganiso yebandla lemfundo epa- kamileyo lase Cambridge e England (Cambridge University) u Mr. W. P. Schreiner, wase Downing College, Cam­bridge, owaba ngowokuqala kuviwo lomteto ngo 1881 nowaba ngowokuqala kwi- mviwo zebandla lase Kapa lemfundo epakamileyo, ufumene igama lewonga emfu­ndweni lobu M.A., nakuba ebengeko ese Kapa.” U Mr. William Shreiner ngunyana womfi u Rev. G. Shreiner owaye- ngumpati wesikolo sabantsundu e Nxukwebe. Ngoku ngumteteleli pambi kwe jaji e Kapa, ekubonakala ukuba uyakugqugqisa exesheni. Njengento eninzi yonyana babafundisi betu abafumene amawonga siva ukuba naye ungowehlelo elingateni noAzuba omnyama afumane imfanelo zake. Nakubeni kunjalo abantu bakowetu bayakumnqwenelela impumelelo u Mr. W. P. Schreiner, M.A. bayakulindela uku- va ngaye ngovuyo.

Ibandla le Palamente.

IVEKI YESIBINI.

Ingxoxo ebezisingetwe leli bandla ngeveki epelileyo azikabi nanto zipatelele kumzi wakowetu. Imiteto engolaulo lwepesheya kwe Nciba ibuyiselwe emva ngu Sir T. Scanlen kuba ete ayikaxoxwa ngamapepa Ngati iyakukangelwa kuleveki.

Ingxoxo engokukutshwa komfundisi wase  
Rini u Dean Williams endululwe ngu Mr. Dyer, ike yabaluleka kodwa isininzi site umcimbi wake uteni nabafundisi.

Imiteto engoku ngeniswa kwindawo zoku- patela u Rulumeni ixoxiwe ingeniswa ngu Mr. Sprigg. Lomteto umisela ukuba kunga-miselwa mntu ebumantyini engalupumele. langa uviwo lomteto ayakulumisa u Rulumeni, abayakusinda kulo ngabebesebe minyaka ilishumi. U Goldschmidt no Mr. Merriman balata ukuba lemiteto ikoyo ayilungile bayavuya kumiselwa omtsha. Njengokube besesitshilo azimandla mani ingxoxo eseke zako kuti.

[IVELA KUMBALELI WETU.]  
Swaziland Natal, May 27, 1885.

Nkosi Mhleli,—wepepa lendaba zaba- ntsundu nceda ungenise kwelopepa lama­nene akowetu oludaba lulandelayo:

Ngomhla we 28 April 1885, ngosuku Iwesi-Tatu evekini, kwehla amakosana amakulu Amabulu ase Transvaal ehamba neqela labakwele amahashi abantsundu nabahamba ngenyawo, lawo makosi ase Transvaal abeya kwinkosi ya Maswazi, ngokufutshane ate ukufika kwawo yiba ngecala letu, atsho ati (kuba ayepete ipe- pa nepeni ne ink) bamba usiba olu ukuze sazi okokuba wena ungecala letu, zebuti ububi obusakuhlela wena bube buhlele tina, nobuhlele tina bube buhlele wena. Iteke lenkosi ukupendula, anditandi ukubala kabini, ndabala ku Mr. Rudolph, ngexesha lika Shepstone, ese Pitoliya. Zite ezinkosana hai, lowo asinguye wa- kuti. Ite inkosi ya Maswazi, wayekuni engeko e Natal, ndabalake, anditandi uku- bala kabini. Wawabuza ukuba ngumkwa mnina lo wenu Mabulu, ukuti umntu engatandi nimpikelele. Bati sifuna uku­ba sibe banye sincedane kokubi.

Impendulo yenkosi ya Maswazi, O, andinakuyingena lonto ibuqili. Impe­ndulo ya Mabulu, uyawatanda Amangesi siyakubona. Yati inkosi ya Maswazi, bendizakubazonda bandona ngani ? Nani andinizondi, kanindixeleleke nina into endiyonileyo kuni. Ati Amabulu, siti bala ube ngecala letu ; yati inkosi ya Ma­swazi, ndabala kade. Ati Amabulu uwa- temba Amangesi akangehlangule mntu. Ate elokuvalelisa ati, boti befika oyihlo bako ibe itshile indlu yako, sala uyicama- nga lonto, siyabuya kamsinyane. Ite inkosi ya Maswazi, nokokuba nindibulele ndabala. Emnkake Mhleli nkosi yam,anditeti ngenteto eninzi eyatetekayo ngo- koyikela ixesha nendawo kwelopepa eli- nqabileyo lamanene. Ke kubonakala ukuba Amabulu afuna ukutshabalalisa le nkosi, abeze kuyiqala izihlalele ezweni layo, kangelanike mawetu lonto yenziwa nga Mabulu. Ite inkosi ya Maswazi, mna ndibahlonele abelungu. Mandipele nkosi ngeliti zinjalo imeko zalapa ngoku, yazini ukuba ibuhlungu lento kuti, kuba Ama­bulu afuna ukutshabalalisa izwe lase Swazini elingenatyala mntwini—mandipele.

[Inkosi ya Maswazi ngu Mbadini.—Ed. *Imvo.}*

Ezase Dayimani.

[ngumbaleli wetu.]

May 20,1885.

Ngomhla weshumi elinesibozo ku May, be-kuko i Tea-meeting enkulu e Bulfontein, yo-kubulisa u Rev. Paulos Sepamla, oya e Bloem-fontein. Yayiyenye yemini ezimnandi kakulu kwababeko. Zavuma kakulu i choir ezazikona; i choir ezazingeko ngokuxakeka zezo Mr. Moss no Mr. Pelem, sabalusizi kakulu ngokungabiko kwalamadoda. Singati ngokufutshane : Nkosi kuyakude kube ninina lomzi wase Dayimani uwutshikilele malungana nengqoboko!

Siyakolwa ukuba bovuya kakulu abahlobo betu ukuva, ukuba esinye sezigwinta ezazi-fumene u Mr. M. Pelem sifunyenwe. Ityala elo lingene pambi kwe mantyi ngolwesi-Tatu ngomhla wamashumi omabini kulenyanga (May 20). Ityala elo lilindiswe ukuhlala kwe jaji. Kwimpahla eyatinjwayo kufumaneke ihashe, nesali, into engekafunyanwa ngumkala nomnqwazi. Siyatemba ukuba ukufunyanwa kwesisihange kuyakuba sifundo kwezinye.

Ngesiba siti ukuba intlalo yalomzi wase Dayimani ibingenguye lo *“ telele 'mvubu ntsuka bahlale,” Imvo* asikuko nokuba ziyatandwa ngabo bazifundayo. Ngolwesi-Hlanu usuku ezidla ngokufika ngalo akubiko utuma omnye ukuya kuzitabata. Kuti mhla zite azafika ngokuna kwemvula u Mr. M. M. Kosani igosa lazo lipepe izigweba zamazwi kubamnkeli bazo. Umkondo osukelwa si *Sigidimi* ubangele udano olukulu, kuba bekusitiwa apa ngokuvela kwe *Mvo* namhla imvaba iyanda. Kanti sona *Isigidimi* ngu*haba* ingqutus’ induna efuna ukubona inya-  
kenye yodwa.

Xa ngaba sipalaza umoya wase Dayimani singati zimbini indlela ezivulelekileyo pambi kwe *Sigidimi.* Kukuba lomkondo sihamba ngawo siwulahle kuba awusingeniseli nto, wenza ingozi endaweni yobulungisa. Sidla ngokubona tina nasezintweni zakwa Tixo besiti abalauli bemioimbi yeramente bakubona ukuba umfundisi akavuni neqela elikokeleyo bamshenxise, nokuya kungeko bani ukanyela ukulunga komsebenzi wake, noktiya yena ityala alibeka ebantwini. Ukutsho ke siti, nakuba sona *Isigidimi* sikobela kule mfundiso yaso intsha ayingeni kamnandi kubafundi baso. Injengomrayo abesiti amakwenkwe ukubonakalisa ukuwutiya kwawo mhla ungenamafuta ati ukuwubiza namaxa axelela amanye ati “ Kowu ! yingca madoda.” Ngoku uti ubuza komnye ukuba *Isigidimi* sifikilena, ube sewunelinqe kuba ezakuti—akukonto iselelezolo.

Ngakwezakwa Tixo, masiti inqwelo leyo wayiqobosha umfo ka Satana yema ngenasu. Ayihambi inqwelo leyo, ziqotyoshwe zone ivili, azisapiwa netela. Singati lomzi ngenxa yoku ufana nengcwaba lika Cihoshe akuyi lubuyayo. Ketina kokwetu ukubona, lomzi usaswele abasebenzi abanyulwe ngu Tixo ngokwake; kuba apa indoda ingeza ipete umbaxa lomzi uyayala. Singati kuwo onke amadoda apete lemvaba yakomkulu angaba anomnqweno wokuza kulomzi—makaze abe umxelo wawo mnye usemsebenzini lowo anyulelwe wona. Asitandabuzi indoda enjalo ingapumelela ekuwonyuseni amawakawaka amanxila afela ezitrateni, emingxunyeni nasezi hospetileni (Hospital) zase Dayimani ngapandle kokwazi nento le ngo Mdali wawo. Kodwa noko kunjalonje imitika emide emnyama namaqina amhlope ayalala.

Ngo Mvulo (May 18) u James Mnqebisa wase Macubeni, e Dordrecht upangwe ama shumi amahlanu eponti (£50) ngabelungu abatatu abangama Gosa enqwelo. Bangati bambizela imitwalo yemikosi eya e Taung kwesika Makurana, basuka bamtshixela endlwini bayitabata yonke imalana yake. Asafunwa amagqwira lawo omatatu.